wickkiey/tamil-wikipedia-chunked huggingface dataset:
# காந்த மலை

## ஊர்திகளை ஈர்க்கும் மலை

இலே மற்றும் லடாக்குக்கு இடையிலான தேசிய நெடுஞ்சாலையில் ஒரு குறிப்பிட்ட இடத்தில் இம்மலையைப் பற்றிய அறிவிப்புப் பலகையும், அதன் அருகில் சாலையில் குறியிட்டும் வைத்துள்ளனர். இந்தக் குறிப்பிட்டப் பகுதியில் மகிழுந்தையோ அல்லது வேறு எந்த ஓர் ஊர்தியையோ நிறுத்தினால் ஊர்தி காந்தமலை இருக்கும் திசைநோக்கி தானாக நகர்கிறது. பொதுவாக மலைச்சாலையில் வண்டிகள் இறக்கமான பகுதியை நோக்கி நகர்வது வழக்கம். ஆனால் வண்டி மேடான பகுதியில் 10 கி.மீ முதல் 20 கி.மீ வரை வண்டியின் எடைக்கு ஏற்றவாறு தானாக காந்தமலை இருக்கும் திசைநோக்கி பயணிக்கிறது. இதுவே அம்மலையின் வியப்பான ஒரு சிறப்புக்கூறு என்று இலே-யிலிருந்து லடாக் செல்லும் நெடுஞ்சாலையில் பயணித்தவர்கள் குறிப்பிடுகின்றனர்.
# காந்த மலை

## அறிவியல் காரணங்கள்

காந்தமலையில் இருக்கும் அதிகப்படியான புவிஈர்ப்பு சக்தி தான் இதுபோன்று வாகனங்களை கவர்ந்திழுக்கிறது என்று ஒரு தரப்பு அறிவியலாளர்களும், இது ஒளியியல் கண் மாயம் (Optical illusion) ஒளியியற் கண்மாயம் என்று மற்றொரு தரப்பு அறிவியலாளர்களும் தெரிவிக்கின்றனர்.
# நாகரி பிரச்சாரிணி சபை

காசி நாகரி பிரச்சாரிணி சபை என்றும் அறியப்படும் **நகரி பிரச்சாரிணி சபை** (நாகரி ஊக்குவிப்பு சங்கம்), 1893 ஆம் ஆண்டில் தேவநாகரி எழுத்துக்களை மேம்படுத்துவதற்காக வாரணாசி குயின்ஸ் கல்லூரியில் நிறுவப்பட்டது.  
1899 ஆம் ஆண்டு சிந்தாமணி கோஷுக்கு உதவியது. இவர்ஜனவரி 1900 ல் வெளிவந்த முதல் இந்தி மாத பத்திரிகையான சரஸ்வதி, இந்திய பத்திரிகையின் உரிமையாளராவார். 1929 ஆம் ஆண்டில் கலா பரிஷத் காசி நாகரி பிரச்சாரிணி சபைக்கு மாற்றப்பட்டு பாரத் கால பவன் (இந்திய கலை அருங்காட்சியகம்), முறையாக 3 மார்ச் 1930 அன்று திறக்கப்பட்டது.  
சபையின் பல வெளியீடுகளில் அகராதிகளும் உள்ளன.
1916-1928 ஆம் ஆண்டில் வெளியிடப்பட்ட சியாமசுந்தர தாசாவின் இந்தி-சப்ததசாகராவை 1965-1975 ஆம் ஆண்டு ஒரு புதிய பதிப்பை வெளியிட்டது.
# உத்தரப் பிரதேச மொழிகள்

**உத்திரப்பிரதேச மொழிகள்** (*Languages of Uttar Pradesh*) இந்திய-ஆரிய மொழிகளின் இரண்டு மண்டலங்களைச் சேர்ந்தவை.
# உத்தரப் பிரதேச மொழிகள்

## வரலாறு

உத்தரப் பிரதேசத்தின் மொழிகள் முக்கியமாக பழைய இந்திய-ஆரிய மொழிகளின் பிரகிருதிகளிலிருந்தும், இறுதியாக சமஸ்கிருதத்திலிருந்தும் தருவிக்கப்பட்டவை.
# உத்தரப் பிரதேச மொழிகள்

## பட்டியல்கள்

பொதுவாக மொழியியலாளர்கள் "மொழி" , "பேச்சுவழக்கு" இரண்டையும் 'பரஸ்பர புரிந்துணர்வு' அடிப்படையில் வேறுபடுத்துகின்றனர். இந்திய மக்கள் தொகை கணக்கெடுப்பு அதன் தனித்துவமான முறையில் இரண்டு குறிப்பிட்ட வகைப்பாடுகளைப் பயன்படுத்துகிறது: (1) 'மொழி' மற்றும் '2 தாய் மொழி'. 'தாய்மொழிகள்' ஒவ்வொரு 'மொழியிலும்' குழுவாக உள்ளன.
இவ்வாறு வரையறுக்கப்பட்ட 'தாய் மொழிகள்', மொழியியல் தரநிலையில் ஒரு ’பேச்சுவழக்கு’ என்பதைக்காட்டிலும் ஒரு ’மொழி’ என்றே கருதப்படும். குறிப்பாக இது இந்தி மொழியில் அதிகாரப்பூர்வமாக குழுவாக உள்ள பல பத்தாயிரக்கணக்காக பேச்சாளர்கள் கொண்ட பல 'தாய் மொழிகளுக்கு' பொருந்தும்.
# உத்தரப் பிரதேச மொழிகள்

## மொழிக் குடும்பங்கள்

உத்திரப் பிரதேசத்தின் ஆதிக்கம் வாய்ந்த மொழிக் குடும்பம் இந்திய-ஆரிய மொழி குடும்பமாகும். இதில் இரண்டு முக்கிய மண்டலங்கள் மத்திய மற்றும் கிழக்கு மாகாணங்களாகக் குறிப்பிடப்படுகின்றன. இந்திய-ஆரியாவின் கிழக்குப் பகுதிக்கு சொந்தமான போஜ்பூரி தவிர, எஞ்சியுள்ள மொழிகள் மத்திய மண்டலத்திற்கு சொந்தமானவை.
# உத்தரப் பிரதேச மொழிகள்

## அதிகாரப்பூர்வ மொழிகள்

உத்திரப்பிரதேச மாநில நிர்வாகத்தின் மொழிகள் இந்தி மற்றும் உருது ஆகும். 1951 ஆம் ஆண்டில், இந்தி உத்தரப் பிரதேச அதிகாரப்பூர்வ மொழி சட்டத்தால் நிறுவப்பட்டது; 1989 ஆம் ஆண்டு திருத்தம் மூலம் உருது நிறுவப்பட்டது.
# உத்தரப் பிரதேச மொழிகள்

## மொழி இயக்கங்கள்

தேவநாகரி எழுத்துக்களின் பயன்பாட்டை மேம்படுத்துவதற்காக 1893 ஆம் ஆண்டில் நாகரி பிரச்சாரிணி சபை உருவாக்கப்பட்டது.
# குழித்துறை (கேரளம்)

**குழித்துறை** (*Kuzhithura*) என்பது இந்தியாவில், கேரளாவின், கொல்லம் மாவட்டத்தைச் சார்ந்த சிற்றூராகும். இது அரபிக்கடலுக்கும் திருவனந்தபுரம்-சோரனூர் கால்வாய்க்கும் இடையில் மணல் அள்ளப்பட்ட குறுகிய நிலப்பரப்பில் அமைந்துள்ளது. இது பசுமையான நிலம், உப்பங்கழிகள் மற்றும் கடற்கரைகள் கொண்ட ஒரு சுற்றுலாத் தலமாகும். இது கருநாகப்பள்ளி நகராட்சிக்கு உட்பட்ட பகுதியாக உள்ள ஆலப்பேடு ஊராட்சியின் ஒரு பகுதியாக உள்ளது.  
இந்தச் சிற்றூரிற்கான போக்குவரத்து பாலங்களின் வழியாகவும், நாட்டுப் படகுகள் மூலமாகவே அமைந்துள்ளது. கருநாகப்பள்ளி, காயம்குளம், ஒச்சீரா ஆகியவை இக்கிராமத்திற்கு மிக அருகாமையில் உள்ள முக்கிய இடங்கள். இவ்விடங்களுக்கு சாலைவழியாக பயணிக்கலாம். ஆலப்புழா, கொல்லம் இடங்களுக்கு படகு வழிப்பயணமாக செல்லலாம். அமிர்தானந்தமயியின் அம்ரித்த விஷ்வா வித்யாபீடம் இவ்வூரிலிருந்து 1கி.மீ தூரத்தில் அமைந்துள்ளது. பசுமையான நிலப்பரப்பும், நான்குபுறம் நீரால், அழகியகடற்கரை பகுதியில் அமைந்துள்ளதால் சுற்றுலாத் தலம் போல் மக்கள் இங்கு வருகின்றனர்.
# குழித்துறை (கேரளம்)

## ஸ்ரீ கிருஷ்ணசுவாமி கோயில்

ஸ்ரீ கிருஷ்ணசுவாமி கோயில் (குழித்துறைஸ்ரீ கிருஷ்ணசுவாமி கோயில் என்றும் அழைக்கப்படுகிறது.) கேரளாவில் உள்ள பழமையான கிருஷ்ணன் கோயில்களில் ஒன்று. இது டி எஸ் கால்வாய்க்குஅருகில் அமைந்துள்ளது. ஜனவரி மற்றும் பிப்ரவரி மாதங்களுக்கு இடையே ஒவ்வொரு ஆண்டும் இக்கோவில் திருவிழா நடத்தப்படுகிறது. இந்த விழாவின்போது மக்கள் திரளாக வருகின்றனர்.
# குழித்துறை (கேரளம்)

## சென்றடையும் வழிகள்

### சாலை வழி

கருநாகப்பள்ளியிலிருந்து 8 கி. மீ தொலைவில், ஒச்சீராவிலிருந்து 10 கி.மீ தொலைவில் உள்ளது.
# குழித்துறை (கேரளம்)

## சென்றடையும் வழிகள்

### இரயில் வழி

அருகிலுள்ள தொடருந்து நிலையங்கள்: கருநாகப்பள்ளி, காயம்குளம்
# குழித்துறை (கேரளம்)

## சென்றடையும் வழிகள்

### வான்வழி

அருகிலுள்ள சர்வதேச விமான நிலையங்கள்:
:திருவனந்தபுரம் - 97&#x20;கி. மீ.
:கொச்சி - 145&#x20;கி.மீ.
# குழித்துறை (கேரளம்)

## அமைவிடம்

- கூகுள் வரைபடத்தில் குழித்துறை
# அமிர்த கவிராயர்

**அமிர்தகவிராயர்** , கி.பி. 17ஆம் நூற்றாண்டில் தமிழ்நாட்டில் வாழ்ந்தவரும் ,இராமநாதபுர அரசரான சேதுபதியின் அவைப் புலவருமாவார் .
# அமிர்த கவிராயர்

## பிறப்பு

இராமநாதபுரம் மாவட்டம், சிவகங்கை வட்டத்தில் பொன்னங்கால் என்னும் ஊரில் பிறந்தவர். சைவ சமயத்தைச் சார்ந்த இவர் வேளாண் மரபினர்.
# அமிர்த கவிராயர்

## பாடல்கள்

கி.பி. 1646 முதல் கி.பி.1672 வரை இராமநாதபுரத்தை ஆண்டவர் திருமலை சேதுபதி.திருமலை சேதுபதி பெருங் கல்வியாளர். இசை தமிழில் ஈடுபாடு உள்ளவர். பூங்கா ஒன்றில் ஒருநாள் மாலைப் பொழுதில் தம் புலவர் பெருமக்களோடு உலவிக்கொண்டிருந்தார். அப்போது சேதுபதி மன்னர் புலவர் பெருமக்களைப் பார்த்து அகப்பொருள் துறையுள் ஏதேனும் ஒன்று பற்றி பாடல்கள் பல பாட இயலுமா? எனக் கேட்டார். அதற்கு ஒவ்வோரு புலவரும் பத்து, இருபது, முப்பது பாடல்கள் எனக் கூற, தன்னால் நூறு பாடல்கள் பாட முடியும் என அமிர்த கவிராயர் கூறினார். அதனைக் கேட்ட அவைக்களப் புலவர்கள் நானூறு பாடல்கள் பாடுமாறு கூறினர். அதனை ஏற்றுக்கொண்ட அமிர்த கவிராயர், “நாணிக் கண்புதைத்தல்” என்னும் துறையில் பதினைந்து நாட்களில் நானூறு பாடல்களைப் பாடினார் எனக் கூறுவர்.
# அமிர்த கவிராயர்

## பாடலின் சிறப்புகள்

தலைவன் தன்னைப் பார்த்ததை அறிந்த தலைவி நாணித், தன் கண்களைக் கைகளால் மூடிக்கொண்டாள் என்பதே இத்துறையின் பொருளாகும். இப்பாடல்கள் அனைத்திலும் சிலேடைநயம் பொருந்தியுள்ளன. இவரியற்றிய பாடல் ஒன்றில் “ஐந்தாங்குலத்தவர் பார்ப்பாரை சேர்தல் அதிசயமே” என்று ஒரு பாடல் அடி வருகிறது. இதில் ஐந்தாங்குலம் என்பது கையையும் ஆறாம் குலம் என்பது கண்ணையும் குறிக்கும். இத்தகு சுவையுடைய நாநூறு பாடல்கள் ஒவ்வொன்றுக்கும் ஒரு பொன் தேங்காயும் பொன்னங்கால் என்னும் ஊரையும் சேதுபதி மன்னர் கவிராயருக்கு அளித்தார் என்று கூறப்படுகிறது.  
ஒவ்வொரு பாடலின் முதல் இரண்டடிகளில் அரசனுடைய பெருமைகளையும் பின்னிரண்டடிகளில் துறைப்பொருளும் அமையுமாறு பாடல்கள் பாடப்பட்டுள்ளன. இந்நூல் “நாணிக் கண்புதைத்தல் என்னும் ஒரு துறைக் கோவை” எனவும் “இரகுநாத சேதுபதி ஒரு துறைக்கோவை” எனவும் வழங்கப்படுகிறது. இந்நூலின்கண் 311 பாடல்கள் தற்பொழுது காணப்படுகின்றன. சொக்கலிங்கம்பிள்ளை என்பார் இந்நூலுக்கு உரை எழுதியுள்ளார்.
# பி. எப். ஸ்கின்னர்

**பி. எப். ஸ்கின்னர்** (*B. F. Skinner*, மார்ச் 20, 1904 – ஆகஸ்டு 18, 1990)), ஓர் அமெரிக்க உளவியலாளர், நடத்தையியல் கோட்பாட்டாளர்.  
ஹார்வேர்டு பல்கலைக் கழகத்தில் உளவியல் துறையில் பேராசிரியராக பணிபுரிந்தார். அவர் தன்னுடைய முனைவர் பட்டத்தை ஹார்வேர்டு பல்கலைக் கழகத்தில் இருந்து 1939ஆம் ஆண்டு பெற்றார். ஸ்கின்னர் மின்னிசொட்டா மற்றும் இண்டியான பல்கலைக் கழகங்களிலும் பேரசிரியராகப் பணிபுரிந்தார். அவர் தனது வாழ்நாளில் கடைசி நாட்களில் கூட உளவியல் தொடர்பான செயல்பாடுகளில், எழுவதிலும் சொல்வதிலும் சொற்பொழிவிலும் ஈடுபட்டார். ஸ்கின்னர் தனது படைப்புகள் பற்றி இறப்பதற்கு பதினைந்து நிமிடங்களுக்கு முன்பு கூட சொற்பொழிவு ஆற்றிகொண்டிருந்தார். இறப்பதற்கு சில நாட்களுக்கு முன்பு அவருக்கு அமெரிக்க உளவியல் சங்கம் வாழ்நாள் சாதனையாளர் விருது வழங்கி கவுரவித்தது.  
வலுவூட்டலை செம்மைப்படுத்த வேண்டும் என்றால் தூண்டல் வலுவுள்ளதாக இருக்க வேண்டும் என்ற கருத்தைப் பறைசாற்றினார். செயல்படுஆக்கநிலையுறுத்தல் கோட்பாட்டைப் பரிசோதனை மூலம் நிரூபித்தார். நடத்தையியல் தொடர்புடைய கருத்துகளை அவர் தாம் எழுதிய இருபத்தொரு புத்தகங்களிலும் 180 சிறு கட்டுரைகளிலும் வெளியிட்டுள்ளார். சார்லஸ் டார்வின் மற்றும் ரூசொ கருத்துகளால் ஈர்க்கப்பட்டார். ஸ்கின்னருடைய கல்விக் கருத்தான செயல்படுஆக்கநிலையுறுத்தல் பரிசோதனைக்குப் பயன்படுத்திய பெட்டி, ஸ்கின்னர் பெட்டி என்ற பெயருடன் சிறப்பிக்கப்பட்டது.  
மனித நடத்தைகள் தொடர்பான கருத்துகளை அறிவியல் கண்கொண்டு விளக்கினார். நடைமுறை வாழ்க்கையில் மனித இன நடத்தைக் கோட்பாட்டை விலங்குகளின் பரிசோதனைக்கொண்டு விளக்கினார். ஸ்கின்னரின் நடத்தைக் கோட்பாடு சிந்தனை மற்றும் மனவெழுச்சிகளை ஏற்றுக்கொள்ளவில்லை. ஸ்கின்னரின் நடத்தை கோட்பாடு பற்றிய கருத்துகள் அவருடைய முதல் நூலான “விலங்குகளின் நடத்தை” என்ற நூலில் வெளியிடப்பட்டது. அந்நூலில் ஓர் உயிரின் நடத்தையைச் சுற்றுச்சூழல் எவ்வாறு பாதிக்கிறது என்று விளக்கியுள்ளார். உயிரினங்களின் நடத்தையை மிகைப்படுத்தப்பட்ட வலுவூட்டல் எவ்வாறு ஆக்கிரமிப்பு செய்கிறது என்பதையும் விளக்கினர். 1904ல் பிறந்த ஸ்கின்னர் 1990 வரை தன் வாழ்நாளின் பெரும் பகுதியை உளவியல் துறைக்கு அர்ப்பணித்தார்.
# கோடிட்ட இடங்களை நிரப்புக

**கோடிட்ட இடங்களை நிரப்புக** (Koditta Idangalai Nirappuga) இரா. பார்த்திபன் இயக்கம் மற்றும் நடிப்பில் 2017 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். இரா. பார்த்திபனுடன், சாந்தனு, பார்வதி நாயர் ஆகியோர் முக்கிய வேடங்களில் நடித்திருந்தனர். சி. சத்யா இசையமைப்பில், அர்ஜுன் சனா ஒளிப்பதிவில் உருவான இத்திரைப்படம் 2017 சனவரி 14 அன்று வெளியானது.
# கோடிட்ட இடங்களை நிரப்புக

## நடிகர்கள்

- இரா. பார்த்திபன் - ரங்கராசன்
- சாந்தனு பாக்யராஜ் - கெவின்
- பார்வதி நாயர் - மோகினி
- தம்பி இராமையா
- சிங்கம்புலி
- சிம்ரன் - சிறப்புத் தோற்றம்
# வேளாண்மை பொறியியல் கல்லூரி மற்றும் ஆராய்ச்சி நிறுவனம், கோயம்புத்தூர்

கோவையில் உள்ள விவசாய பொறியியல் கல்லூரி மற்றும் ஆராய்ச்சி நிறுவனமானது தமிழ்நாடு வேளாண்மை பல்கலைகழகத்தின் கீழ் அமைந்த கல்லூரிகளுள் ஒன்றாகும். விவசாய பொறியியல் கற்பிக்கத் தென்னிந்தியாவில் முதன் முதலில் தொடங்கப்பட்ட கல்லூரி ஆகும்.  
ஜீலை மாதம் 1972 ஆம் ஆண்டு முதல் மாணவர் சேர்க்கை தொடங்கியது. முதுநிலை கல்வி 1977 ஆம் ஆண்டிலும் முனைவர் பட்டப் படிப்பானது 1987 ஆம் ஆண்டிலும் உணவு பதப்படுத்தும் பொறியியல் துறை 1998 ஆம் ஆண்டிலும் தொடங்கியது . நாட்டிலேயே முதல் முறையாக ஆற்றல் மற்றும் சுற்றுச்சூழல் துறையானது 2004 ஆம் ஆண்டு தொடங்கப்பட்டது.  
இரு தொழில்நுட்ப இளங்கலை பட்டப் படிப்பு துறைகள் உள்ளன. அவை உணவு பதப்படுத்தும் பொறியியல், ஆற்றல் மற்றும் சுற்றுச் சூழல் பொறியியல் ஆகும். இவ்விரண்டு்ம் நான்கு ஆண்டுகள் கற்க வேண்டிய துறைகளாகும்.
# வேளாண்மை பொறியியல் கல்லூரி மற்றும் ஆராய்ச்சி நிறுவனம், கோயம்புத்தூர்

## வெளியிணைப்புகள்

- AEC&RI,Coimbatore
# மார்ட்டின் சுவார்சுசைல்டு

**மார்ட்டின் சுவார்சுசைல்டு** (*Martin Schwarzschild*, மே 31, 1912 – ஏப்ரல் 10, 1997) ஒரு செருமானிய அமெரிக்க வானியற்பியலாளர் ஆவார். இவர் செருமானிய இயற்பியலாளர் கார்ல் சுவார்சுசைல்டு அவர்களின் மகன் ஆவார். இவர் சுவீடிய வானியற்பியலாளர் இராபர்ட் எம்டன் அவர்களின் ஒன்றுவிட்ட உடன்பிறப்பு ஆவார்.
# மார்ட்டின் சுவார்சுசைல்டு

## வாழ்க்கை

இவர் 1947 இல் பிரின்சுடன் பல்கலைக்கழகத்தில் தன் வாழ்நாள் நண்பராகிய இலைமன் சுபிட்சர் அவர்களுடன் இணைந்தார்.சுபிட்சர் இவருக்குப் பத்து நாட்களுக்கு முன்பு இறந்தார். 1950 களிலும் 1960 களிலும் வளிமண்டல அடுக்குக் கோளப்பதிவுத் திட்டங்களுக்குத் தலைமை தாங்கினார். இவற்றில் பதிவுக் கருவிகள் முன்பு என்றும் இராத உயரங்களுக்குக் கொண்டுசெல்லப்பட்டன. 1980 களில் மூவச்சு பால்வெளிகளின்படிமங்களை உருவாக்க தன் எண்ணியல் திறமைகளைப் பயன்படுத்தினார். பிரின்சுடன் பல்கலைக்கழகத்தின் வானியலுக்கான யூகின் இக்கின்சு தகைமைப் பேராசிரியர் ஆவார். இவர் தன் தொழில்முறை வாழ்வு முழுவதும் இங்கேயே கழித்தார்.
# மார்ட்டின் சுவார்சுசைல்டு

## தகைமைகள்

### விருதுகள்

- கார்ல் சுவார்சுசைல்டு பதக்கம் (1959)
- என்றி நோரிசு விரிவுரைத் தகைமை (1960)
- என்றி டிரேப்பர் பதக்கம் (1960)
- எடிங்டன் பதக்கம் (1963)
- புரூசு பதக்கம் (1965)
- இரிட்டனவுசு பதக்கம் (1966)
- அரசு வானியல் கழகப் பொற்பதக்கம் (1969)
- பிரவுவேர் விருது (1992)
- பால்சன் பரிசு (1994, பிரெட் ஆயில் உடன்)
- தேசிய அறிவியல் பதக்கம்]] (1997)
# மார்ட்டின் சுவார்சுசைல்டு

## தகைமைகள்

### இவரது பெயர் இடப்பட்டவை

- குறுங்கோள் 4463 மார்சுவார்சுசைல்டு
# கார்ல் சுவார்சுசைல்டு

**கார்ல் சுவார்சுசைல்டு** (*Karl Schwarzschild*, ; அக்தோபர் 9, 1873 – மே 11, 1916) ஒரு செருமானிய இயற்பியலாளரும் வானியலாளரும் ஆவார். இவர் வானியற்பியலாளர் மார்ட்டின் சுவார்சுசைல்டு அவர்களின் தந்தையார் ஆவார்.  
அய்ன்சுட்டீனின் பொதுச் சார்பியல் புலச் சமன்பாடுகளுக்கு முதல்சரிநிகர் தீர்வை அக்கோட்பாடு வெளியாகிய அதே 1915 இல் தந்தார். இத்தீர்வு மிக எளிய ஒற்றைக் கோள சுழலாத பொருண்மை வரம்புநிலைக்கு தரப்பட்டது. சுவார்சுசைல்ட் ஆயங்களையும் சுவார்சுசைல்டுப் பதின்வெளியையும் பயன்படுத்தும் இந்தச் சுவார்சுசைல்டு தீர்வு, சுவார்சுசைல்டு ஆரத்தைக் கொணர உதவியது. இந்த ஆரம் சுழலாத கருந்துளையின் நிகழ்ச்சித் தொடுவான் உருவளவாகும்.  
இவர் முதல் உலகப் போரில் செருமானியப் படையில் பணிபுரிந்தபோது இச்சாதனையைப் படைத்துள்ளார். அடுத்த ஆண்டே இவர் பெம்பகசு எனும் தோல்நோயால் இறந்தார். முதல் உலகப்போரின்போது இந்நோய் இவரை உருசிய போர்முனையில் கிழக்கு முகப்பில் இருந்தபோது தாக்கியது. அசுகெனாசி யூதர்களை பல்வேறு நோய்வகைகள் தாக்குதல் உண்டு.
இவரது நினைவாகப் 837 சுவார்சுசைல்டா குறுங்கோளும் நிலாவின் சுவார்சுசைல்டுக் குழிப்பள்ளமும் பெயரிடப்பட்டுள்ளன.  
இவரது பெம்பிகசு எனும் தோல் நோயுடனான போராட்டம் இவரை இறப்பு நோக்கிச் செலுத்தியிருக்கலாம். இவர் 1916 மே 11 இல் இறந்தார்.
# கார்ல் சுவார்சுசைல்டு

## மக்கள் பண்பாட்டில்

கொன்னி வில்லிசு எழுதிய "சுவார்சுசைல்டு ஆரம்" (1987) எனும் அறிபுனைவுச் சிறுகதையில் கார்ல் சுவார்சுசைல்டு ஒரு பாத்திரமாக வருகிறார்.
# வெடியூசி (சுடுகலன்)

உட்புற தோற்றம்.]]  
**வெடியூசி** (firing pin,*ஃபையரிங் பின்)*அல்லது **அடிப்பான்**(striker,*ஸ்ட்ரைக்கர்*) என்பது, சுடுகலன் அல்லது (எம்14கண்ணிவெடி போன்ற) வெடிகளில் உள்ள, வெடிக்கும் இயக்கமுறையின் ஒரு கூறு / பாகம் ஆகும்.  
(மிதிவெடிகள், எறிகணைகள், கொத்துக் குண்டுகள்மற்றும் கையெறிகுண்டுகள் முதலியன போன்ற) ஒருமுறை-உபயோக சாதனங்களுக்கான வெடித்தூண்டி<nowiki/>யில் (*fuze*) பயன்படுத்தப்படும் வெடியூசி, கூரான முனையுடன் இருக்கும். மாறாக, சுடுகலன்களில் உள்ள வெடியூசிகள்,வெடிபொதியின் எரியூட்டியைஅடிக்க ஏற்றவாறுசிறிய, வட்டமுனையுடன் வடிவமைக்கப் பட்டிருக்கும்.  
பொதுவாக எஃகு, அலுமினியக் கலப்புலோகம், அல்லதுதைட்டானியம் ஆகியவற்றால்வெடியூசிகளும், அடிப்பான்களும் செய்யப்படும். குறைவுலோக மிதிவெடி<nowiki/>களைப் போன்றசில சிறப்புப் பயன்பாடுகளில், கண்ணாடிப் பீங்கான் போன்று உலோகமில்லா பொருட்கள் பயன்படுத்தப்படும்.
# வெடியூசி (சுடுகலன்)

## வெடியூசி - அடிப்பான் வேறுபாடு

மாடல் 13சுழல்-கைத்துப்பாக்கியின், ஒருங்கிணைந்த வெடியூசியைக் கொண்ட சுத்தியல்]]
வெடியூசி என்பது, சுருள்வில்-பூட்டிய சுத்தியலின் ஆற்றலை எரியூட்டிக்கு வழங்கும், ஒருஎடைகுறைவான கூறு ஆகும். மேலும், அடிப்பான் என்பது நேரடியாக சுருள்வில்லுடன் பூட்டப்பட்டிருப்பதால், அதுவேதான் எரியூட்டியை தாக்கி ஆற்றலை வழங்கும்; இதன் எடை வெடியூசியைவிட அதிகமாக இருக்கும். சுத்தியல் மற்றும் வெடியூசியின் செயல்பாடுகள், அடிப்பானில் ஒருங்கிணைவதால்; அடிப்பான் இயங்குமுறைகள் பொதுவாகவே எளிமையாக இருக்கும்.  
பொதுவாக, தொடர்ந்துசுடும் சுடுகலனின் ஆணியில், வெடியூசி அல்லது அடிப்பான் அமைந்திருக்கும். ஆணியில்லாத, சுழல்-கைத்துப்பாக்கிகள் மற்றும் பலவகையிலான ஒற்றைக்குண்டு இயக்கங்களில் மிகச்சிறிய வெடியூசி, அல்லது சுத்தியலோடு இணைந்த வெடியூசி இருக்கும். இவ்வகை சுடுகலங்கள் பெருபாலனவை, அடிப்பானை கொண்டிருப்பது இல்லை, ஏனெனில் அடிப்பான் இயங்குமுறையை அதில் பொறுத்த போதுமான இடம் இருப்பதில்லை. அரை-தானியக்க கைத்துப்பாக்கிகள்மற்றும் ஆணி-இயக்கசுடுகலங்களில் அடிப்பான்களை காணலாம்.
# வெடியூசி (சுடுகலன்)

## வெடியூசியின் உரு

-ன் ஆணி, வெடியூசி மற்றும் பாதுகாப்பு இயங்குமுறை தனித்தனியாக பிரிக்கப்பட்டு உள்ளது.]]
ஒரு வழக்கமான வெடியூசி என்பது, எரியூட்டியை அடிக்க ஏற்றவாறு அரைகோள வடிவிலுள்ள முனை உடைய, ஒரு சிறு கம்பி ஆகும்.
# வெடியூசி (சுடுகலன்)

## அடிப்பானின் உரு

அடிப்படையில் அடிப்பாங்கள் சுருள்வில்-பூட்டிய வெடியூசிகளே ஆகும், பொதுவாக ஒன்று- அல்லது இரு-கூறுகளாக இருக்கும்.
# ஆனேகொள்ளு

**ஆனேகொள்ளு ** (Anegollu) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் ஆனேகொள்ளு ஊராட்சிக்கு உட்பட்டது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் ஓசூர் தெடர்வண்டி நிலையமாகும்.
# ஆனேகொள்ளு

## தொழிற்சாலை

பெங்களூருவைத் தலைமை இடமாகக்கொண்ட பேஸ் கார்ப்பரேஷன் நிறுவனம், ஆனேகொள்ளு கிராமத்தில் ரூபாய் 350 கோடி முதலீட்டில் இருசக்கர வாகனங்கள் மற்றும் தானி ஆகியவற்றிற்கான காரிய அமில மின்கலங்கள், டியூப்லர் மின்கலங்கள் போன்ற மின்கலங்களை தயாரிக்கும் தொழிற்சாலை ஒன்றை தொடங்கவுள்ளது. இதன்மூலம் 400 பேருக்கு நேரடி வேலைவாய்ப்பு கிடைக்கும் என்று கருதப்படுகிறது.
# அன்னியாளம்

**அன்னியாளம்** (Anniyalam) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 74 கி.மீ. தொலைவிலும், தளியில் இருந்து 4 கி.மீ தொலைவிலும், மாநிலத் தலைநகரான சென்னையில் இருந்து 325 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் ஓசூர் தெடர்வண்டி நிலையமாகும்.
# அன்னியாளம்

## மக்கள் வகைப்பாடு

இவ்வூரில் 614 குடும்பங்கள் வசிக்கின்றன 2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை 2558, இதில் 1308 பேர் ஆண்கள், 1250 பேர் பெண்கள் ஆவர். இந்த ஊரின் கல்வியறிவு விகிதம் 67.63 % இதில் ஆண்களின் எழுத்தறிவு விகிதம் 74.85 % , பெண்களின் எழுத்தறிவு விகிதம் 59.96 % கல்வியறிவில் இந்த ஊர் தமிழ்நாட்டின் சராசரி கல்வியறிவு விகிததமான 80.09 % ஒப்பிடும்போது பின்தங்கி உள்ளது.
# பீட்டர் கார்ல் உலூத்விக் சுவார்சு

**பீட்டர் கார்ல் உலூத்விக் சுவார்சு** (*Peter Carl Ludwig Schwarz*, – ) (பரவலாக, **உலூத்விக் சுவார்சு** எனப்படுபவர்), இவர் உருசிய புவித் தேட்டவியலாளரும் தோர்பத் பல்கலைக்கழக வானியல் பேராசிரியரும் ஆவார். இவர் உருசியப் புவிப்பரப்பியல் கழகக் கான்சுடாண்டின் பதக்கம் பெற்றுள்ளார் இவர் தெமிதோவ் பரிசும் பெற்றுள்ளார் இது இவருக்கு 1865 இல் புனித பீட்டர்சுபர்கு, உருசிய அறிவியல் கல்விக்கழகத்தால் புவிப்புற அளக்கைப் பணிக்காக வழங்கப்பட்டது.
::[ஆங்கிலம்: A Study in the Field of Practical Astronomy].
- Schwarz, Ludwig (1887-1893); *Beobachtungen, angestellt und herausgegeben von Ludwig Schwarz, Band 17-20*; Kaiserliche Universitats-Sternwarte, Dorpat (Jurjew)
::[ஆங்கிலம்: Observations made and published from Ludwig Schwarz, Volumes 17-20; Imperial University Observatory].
# யாப்பொளி

**யாப்பொளி** என்னும் இலக்கண நூலின் ஆசிரியர் ஆர். சீனிவாச ராகவாச்சாரியார் ஆவார். இவருடைய காலம் கிபி இருபதாம் நூற்றாண்டு ஆகும்.
# யாப்பொளி

## உள்ளடக்கம்

இந்நூலில் மூன்று இயல்கள் உள்ளன. அவையாவன:
- உறுப்பியல் - 59 நூற்பாக்களைக் கொண்டது. இதனுள் எழுத்ததிகாரம் முதல் தொடையதிகாரம் வரை ஆறு பகுதிகள் உள்ளன.
- செய்யளியல் - 106 நூற்பாக்களைக் கொண்டது.
- ஒழிபியல் - 19 நூற்பாக்களைக் கொண்டது.
# யாப்பொளி

## உரை

ஆசிரியரே இந்நூலுக்கு உரையும் மேற்கோளும் எழுதியுள்ளார்.
# அரசகுப்பம்

**அரசகுப்பம்** ( Arasakuppam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 72 கி.மீ. தொலைவிலும், தேன்கனிக்கோட்டையில் இருந்து 3 கி.மீ தொலைவிலும், மாநிலத் தலைநகரான சென்னையில் இருந்து 325 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.
# அரசகுப்பம்

## மக்கள் வகைப்பாடு

இவ்வூர் 1274.78 எக்டேர் பரப்பளவில் உள்ளது, ஊரில் 988 வீடுகள் உள்ளன 2011 ஆண்டைய இந்திய மக்கள் கணக்கெடுப்பின்படி மொத்த மக்கள் தொகை 4,196, இதில் 2,148 பேர் ஆண்கள், 2,048 பேர் பெண்கள் ஆவர்.
# அருபள்ளி அக்ராரம்

**அருபள்ளி அக்ராரம்** ( Arupalli Agraharam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 76 கி.மீ. தொலைவிலும், தேன்கனிக்கோட்டையில் இருந்து 19 கி.மீ தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.
# அருபள்ளி அக்ராரம்

## மக்கள் வகைப்பாடு

இவ்வூர் 364.71 எக்டேர் பரப்பளவில் உள்ளது, ஊரில் 194 வீடுகள் உள்ளன 2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை 731, இதில் 356 பேர் ஆண்கள், 375 பேர் பெண்கள் ஆவர்.
# பள்ளப்பள்ளி

**பள்ளப்பள்ளி** ( Ballapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 60 கி.மீ. தொலைவிலும், தேன்கனிக்கோட்டையில் இருந்து 12 கி.மீ தொலைவிலும், மாநிலத் தலைநகரான சென்னையில் இருந்து 315 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.
# பள்ளப்பள்ளி

## மக்கள் வகைப்பாடு

இவ்வூர் 929.15 எக்டேர் பரப்பளவில் உள்ளது, ஊரில் 522 வீடுகள் உள்ளன 2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை 2,146, இதில் 1,116 பேர் ஆண்கள், 1,030 பேர் பெண்கள் ஆவர். இவ்வூரின் கல்வியறிவு விகிதம் 56.67 % ஆகும் இது தமிழ்நாட்டின் சராசரி கல்வி விகிதமான 80.09 % ஐ விடக்குறைவு இவ்வூரில் ஆண்களின் கல்வியறிவு 64.36 % பெண்களின் கல்வியறிவு 48.31 % என்று உள்ளது,.
# மதுசூதன் தாசு

உத்கல கவுரப் **மதுசூதன் தாசு **(28 ஏப்ரல் 1848 - 4 பிப்ரவரி 1934) ஒடிசாவின் முதல் பட்டதாரியும் வழக்கறிஞரும் ஆவார். ஒடிசாவின் கட்டக் நகரிலிருந்து 20 கிலோமீட்டர் தொலைவில் உள்ள சத்யபாமாபூர் என்னும் கிராமத்தில் 28 ஏப்ரல் 1848 அன்று பிறந்தார் மதுசூதன். இவரை **குலபிருத்தா **(ஆகப் பெரிய மனிதர்) என்றும் **உத்கல் கௌரவ்**(உத்கலத்தின் பெருமை) என்றும் அழைப்பர். இவர் ஒரு புலவரும் விடுதலைப் போராட்ட வீரரும் ஆவார்.
# மதுசூதன் தாசு

## குடும்பம்

மதுசூதன் ஒரு சமீந்தாரி குடும்பத்தில் சௌத்ரி ரகுநாத் தாசு மற்றும் பார்பதி தேவி ஆகியோருக்கு மகனாகப் பிறந்தார். இவருக்குப் பெற்றோர் வழங்கிய பெயர் கோபிந்தவல்லப். பின்னர் இவர் பெயரை மதுசூதன் என்று மாற்றினர்.மதுசூதன் சாய்லபலா தாசு மற்றும் சுதான்சுபலா கசரா என்ற இரண்டு பெண் குழந்தைகளை தத்தெடுத்து வளர்த்தார். மூத்தவரான சாய்லபலா சிறந்த கல்வியியலாளர் ஆவார். கட்டக் நகரில் உள்ள சாய்லபலா பெண்கள் கல்லூரிக்கு அவரது பெயரிட்டு சிறப்பிக்கப் பட்டுள்ளது. இளையவரான சுதான்சுபலா பிரிட்டிசு இந்தியாவின் முதல் பெண் வழக்கறிஞர் ஆவார்.
# மதுசூதன் தாசு

## இளமையும் கல்வியும்

மதுசூதன் துவக்கக் கல்விக்குப் பிறகு, கட்டக் மேல்நிலைப் பள்ளிக்குச் (இன்றைய ரேவன்சா கல்லூரியியல் பள்ளி) சென்றார். 1864ஆம் ஆண்டு நுழைவுத் தேர்வில் வென்று கல்கத்தா பல்கலைக்கழகத்தில் சேர்ந்தார். 1870ஆம் ஆண்டு இளங்கலை பட்டத்தை வெற்றிகரமாக முடித்து ஒடிசாவின் முதல் பட்டதாரி ஆனார். தொடர்ந்து அவர் 1873ஆம் ஆண்டு முதுநிலை கலை மற்றும் 1878ஆம் ஆண்டு சட்ட இளங்கலை படிப்புகளையும் முடித்து இவற்றை சாதித்த முதல் ஒடிசா மாணவர் ஆனார்.
# மதுசூதன் தாசு

## தொழில்சார் வாழ்வு

1881ஆம் ஆண்டு கல்கத்தாவில் இருந்து திரும்பிய பிறகு வழக்கறிஞராய் தனது பணியைத் தொடங்கினார். அவருடைய திறமையால் மற்றோருக்கு உதவும் அளவு வருமானம் ஈட்ட முடிந்தது. ஒடிசாவிலும் இந்தியாவிலும் உள்ள வழக்கறிஞர்களுக்கு மதுசூதன் ஒரு முன்னோடியாய்த் திகழ்ந்தார். அவரது பிறந்த தினமான ஏப்ரல் மாதம் 28ஆம் திகதி ஒடிசாவில் வழக்கறிஞர் தினமாகக் கொண்டாடப்படுகிறது.
# மதுசூதன் தாசு

## அரசியல் வாழ்வு

மக்களால் 'மது பாபு' என்று அன்போடு அழைக்கப்பட்ட மதுசூதன், ஒடிசா மக்களின் அரசியல், சமூக மற்றும் பொருளாதார முன்னேற்றத்துக்காக பாடுபட்டார். ஒரு சிறந்த கவிஞராகவும், சமூக சீர்திருத்தவாதியாகவும், நாட்டுப் பற்றாளராகவும் விளங்கினார். அவர் தொடங்கிய உத்கல் சம்மிலானி என்ற இயக்கம் ஒடிசாவில் சமூக மற்றும் தொழில் புரட்சி ஏற்படக் காரணமாக இருந்தது. அவரது நெடிய அரசியல் போராட்டத்தால் சிதறி இருந்த ஒடிசா மாநிலத்தை ஒன்றிணைத்து 1936ஆம் ஆண்டு ஏப்ரல் முதலாம் நாள் புதிய ஒடிசா மாநிலம் உருவாக்கப்பட்டது. இந்த நாளை ஆண்டுதோறும் மக்கள் ஒடிசா நாளாகக் கொண்டாடி வருகின்றனர்.
# மதுசூதன் தாசு

## இலக்கிய பங்களிப்பு

ஒரு எழுத்தாளராகவும் கவிஞராகவும் மதுசூதனின் எழுத்துகளில் நாட்டுப்பற்று மேலோங்கி இருந்தது. ஆங்கிலத்திலும் ஒடியாவிலும் அவர் எண்ணற்ற கட்டுரைகளையும் கவிதைகளையும் எழுதி உள்ளார். அவரது சிறந்த கவிதைகளில் சில "உத்கல் சனாதன்", "சதி இதிகாசு" மற்றும் "சனானிரா உத்கி". இவர் ஒடியா, பெங்காலி மற்றும் ஆங்கிலத்தில் சிறந்த பேச்சாளரும் ஆவார்.
# மதுசூதன் தாசு

## இறப்பு

மதுசூதன் 4 பிப்ரவர் 1934 அன்று இயற்கை எய்தினார்.
# பேளகொண்டப்பள்ளி

**பேளகொண்டப்பள்ளி** ( Belagondapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 61 கி.மீ. தொலைவிலும், தளியில் இருந்து 16 கி.மீ தொலைவிலும், மாநிலத் தலைநகரான சென்னையில் இருந்து 319 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும். இவ்வூரை ஒட்டி பல தொழிற்சாலைகள் உள்ளன.
# பேளகொண்டப்பள்ளி

## வங்கிகள்

- இந்தியன் வங்கி
- கார்பரேசன் வங்கி
# வானவியல் நாள்

**வானவியல் நாள்** (*Astronomy Day*) என்பது; அமெரிக்காவின் பொது மக்கள், மற்றும் பல்வேறு வானியல் ஆர்வலர்கள், குழுக்கள் மற்றும் நிபுணர்களுக்கிடையில் தொடர்பு கொள்ள ஒரு வழிமுறையை வழங்கும் நோக்கில் நிகழும், ஒரு ஆண்டு நிகழ்வாகும். ஒருநாள் நிகழ்வாக கடைபிடிக்கப்படும் இந்நாள், வானியல் சங்கங்கள், வானியல் ஆர்வலர்கள் கோளரங்கங்களில் தங்கள் குழுக்களுடன் அதிசயங்கள் மற்றும் அதிசயங்களை பகிர்ந்து கொள்ளம் ஒன்றாக வானொலி நடிகர்கள் இசைக்குழுவினர் ஒன்றாக இணைந்து கொண்டாடப்படும் ஒரு நாளாகும்.
# வானவியல் நாள்

## வரலாறு

இந்நிகழ்வு 1973 ஆம் ஆண்டில், ஐக்கிய அமெரிக்காவின் மேற்குப்பகுதி மாகாணமான வடக்கு கலிபோர்னியாயாவில் அப்போதைய வானியல் சங்கத் தலைவர் "டக் பெர்கர்" (*Doug Berger*) என்பவரால் தொடங்கப்பட்டது. பரபரப்பான நகர்ப்புற இடங்களில் பல்வேறு தொலைநோக்கியை அமைப்பதை நோக்கமாக கொண்டிருந்த அவர், இதனால் வழிப்போக்கர்கள், மற்றும் பார்வையாளர்கள் வானியல் காட்சியை அனுபவிக்க முடியும் என எண்ணினார். அதன்பின்னர் இந்த நிகழ்வு விரிவடைந்து இப்போது வானியல் தொடர்பான பல நிறுவனங்களால் நிதியளிக்கப்படுகிறது.  
வானியல் நாள் முந்தின திங்களன்று தொடங்கும் தேசிய வானியல் வாரத்தின், ஒரு பங்காக உள்ளது. ஆரம்பத்தில், வானியல் நாள் ஏப்ரல் நடுப்பகுதி மற்றும் மே மாதத்தின் இடையே ஒரு சனிக்கிழமையன்று கடைப்பிடிக்கப்பட்டு வந்தது. மேலும் முதல் காலாண்டில் நிலவுடனோ அல்லது அதன் தொடர்பாகவோ இருக்கும் என திட்டமிடப்பட்டது. பின்னர் 2007 ஆம் ஆண்டில், இந்நாளை ஒரு இலையுதிர் காலத்தில் இணைக்கப்பட்டது. மேலும் அது பல அல்லது முதல் காலாண்டில் நிலவுக்கு நெருக்கமாக உள்ள நடுப்பகுதியில் செப்டம்பர் மற்றும் அக்டோபர் மத்தியில் ஒரு சனிக்கிழமை ஏற்படுத்த திட்டமிடப்பட்டிருந்தது குறிப்பிடத்தக்கது.
# வானவியல் நாள்

## நிகழ்வுகள்

கால அட்டவணையில், நிலவுக்கு ஏற்ப ஒவ்வொரு வருடமும் வெவ்வேறு நாட்களில் நடக்கும் நாட்காட்டிகள். நாட்கள் அல்ல என்பதைக் குறிக்கிறது. கீழே உள்ள அட்டவணை வானியல் நாளிற்கான நாளை காட்டுகிறது:  
**வானவியல் நாள் நிகழ்வுகளின் காலவரிசை**  
| 2005 | இளவேனிற்காலம் | ஏப்ரல் 16 | ஏப்ரல் 16 |
| --- | --- | --- | --- |
| 2006 | இளவேனிற்காலம் | மே 6 | மே 5 |
| 2007 | இளவேனிற்காலம் | ஏப்ரல் 21 | ஏப்ரல் 24 |
| 2008 | இளவேனிற்காலம் | மே 10 | மே 12 |
| 2009 | இளவேனிற்காலம் | மே 2 | மே 1 |
| 2010 | இளவேனிற்காலம் | ஏப்ரல் 24 | ஏப்ரல் 21 |
| இலையதிர் காலம் | அக்டோபர் 16 | அக்டோபர் 14 |  |
| 2011 | இளவேனிற்காலம் | மே 7 | மே 10 |
| இலையதிர் காலம் | அக்டோபர் 1 | அக்டோபர் 3 |  |
| 2012 | இளவேனிற்காலம் | ஏப்ரல் 28 | ஏப்ரல் 30 |
| இலையதிர் காலம் | அக்டோபர் 20 | அக்டோபர் 21 |  |
| 2013 | இளவேனிற்காலம் | ஏப்ரல் 20 | ஏப்ரல் 18 |
| இலையதிர் காலம் | அக்டோபர் 13 | அக்டோபர் 11 |  |
| 2014 | இளவேனிற்காலம் | மே 10 | மே 7 |
| இலையதிர் காலம் | அக்டோபர் 4 | அக்டோபர் 1 |  |
| 2015 | இளவேனிற்காலம் | ஏப்ரல் 25 | ஏப்ரல் 25 |
| இலையதிர் காலம் | செப்டம்பர் 19 | செப்டம்பர் 21 |  |
| 2016 | இளவேனிற்காலம் | மே 14 | மே 13 |
| இலையதிர் காலம் | அக்டோபர் 8 | அக்டோபர் 9 |  |
| 2017 | இளவேனிற்காலம் | ஏப்ரல் 29 | மே 2 |
| இலையதிர் காலம் | செப்டம்பர் 30 | செப்டம்பர் 27 |  |
| 2018 | இளவேனிற்காலம் | ஏப்ரல் 21 | ஏப்ரல் 22 |
| இலையதிர் காலம் | அக்டோபர் 13 | அக்டோபர் 16 |  |
| 2019 | இளவேனிற்காலம் | மே 11 | மே 11 |
| இலையதிர் காலம் | அக்டோபர் 5 | அக்டோபர் 5 |  |
| 2020 | இளவேனிற்காலம் | மே 2 | ஏப்ரல் 30 |
| இலையதிர் காலம் | செப்டம்பர் 26 | செப்டம்பர் 23 |  |
| 2021 | இளவேனிற்காலம் | மே 15 | மே 19 |
| இலையதிர் காலம் | அக்டோபர் 9 | அக்டோபர் 12 |  |
| 2022 | இளவேனிற்காலம் | மே 7 | மே 8 |
| இலையதிர் காலம் | அக்டோபர் 1 | அக்டோபர் 2 |  |
| 2023 | இளவேனிற்காலம் | ஏப்ரல் 29 | ஏப்ரல் 27 |
| இலையதிர் காலம் | செப்டம்பர் 22 | செப்டம்பர் 22 |  |
| 2024 | இளவேனிற்காலம் | மே 18 | மே 15 |
| இலையதிர் காலம் | அக்டோபர் 12 | அக்டோபர் 10 |  |
| 2025 | இளவேனிற்காலம் | மே 3 | மே 4 |
| இலையதிர் காலம் | செப்டம்பர் 27 | செப்டம்பர் 29 | } |
# வானவியல் நாள்

## இவற்றையும் காண்க

;வானியல்
- தோற்ற ஒளிப்பொலிவெண்  
;சுற்றுச்சூழல்  
;நிகழ்வுகள்
- புவி மணிநேரம்
- புவி நாள்
- அனைத்துலக வானியல் ஆண்டு  
;உயிரியல்
# வில்லியம் பார்சன்சு, மூன்றாம் உரோசே மன்னர்

**வில்லியம் பார்சன்சு, 3 ஆம் உரோசே மன்னர்** (*William Parsons, 3rd Earl of Rosse*, 17 சூன் 1800 – 31 அக்டோபர் 1867) ஓர் அயர்லாந்து பிரித்தானிய வானியலாளர் ஆவார். இவர் பல தொலைநோக்கிகலைக் கட்டியமைத்தார்.பார்சுடவுன் இலெவியாதான் என மக்களால் வழங்கப்பட்ட இவரது 72 அங்குலத் தொலைநோக்கி அப்போது உலகிலேயே மிகப்பெரிய பொருள்வில்லையுள்ள தொலைநோக்கியாகும். 20 ஆம் நூற்றாண்டின் தொடக்கம் வரை இதைவிடப் பெரிய தொலைநோக்கி உருவாக்கப்படவில்லை.இவர் 1807 முதல் 1841 வரை **ஆக்சுமண்டவுன் பாரோன் (Baron Oxmantown)** என வழங்கப்பட்டார்.
# வில்லியம் பார்சன்சு, மூன்றாம் உரோசே மன்னர்

## உரோசே மன்னர் தொலைநோக்கிகள்

உரோசே மன்னர் பல ஒளியியல் தொலைநோக்கிகளை உருவாக்கினார்.இவரது தொலைநோக்கிகள் வார்ப்பு இரும்பால் செய்யப்பட்டவை; பரவளைய வடிவுள்ள, சாணைபிடித்து மெருகூட்டிய எதிர்தெறிப்பு ஆடிகளைக் கொண்டவை.  
- 15-அங்குலம் (38 செமீ)
- 24-அங்குலம் (61 செமீ)
- 36-அங்குலம் (91 செமீ) (அல்லது உரோசே 3-அடித் தொலைநோக்கி)
- 72-அங்குலம் (180 செமீ) (அல்லது உரோசே 3-அடித் தொலைநோக்கி அல்லது "பார்சிடவுன் இலெவியாதான்"). இது 1842இல் தொடங்கி, 1845 இல் கட்டி முடிக்கப்பட்டது.
# மார்ட்டின் இரைல்

இவர் 1970 களில் வானியலை விட்டுவிட்டு, சமூக, அரசியல் சிக்கல்களின் தீர்வு உடனடியாக காணவேண்டியது எனக் கருதியதால், அரசியலுக்குத் திரும்பினார்.
# மார்ட்டின் இரைல்

## தகைமைகளும் விருதுகளும்

இவர் பல தகைமைகளும் விருதுகளும் பெற்றார்:  
- அரசு கழக உறுப்பினர் (1952)
- என்றி டிரேப்பர் பதக்கம், அமெரிக்கத் தேசிய அறிவியல் கல்விக்கழகம் (1965)
- பிராங்ளின் நிறுவன ஆல்பர்ட் ஏ. மைக்கல்சன் பதக்கம் (1971)
- அரசு பதக்கம் (1973)
- புரூசு பதக்கம் (1974)
- இயற்பியலில் நோபல் பரிசு (1974)
- இரைல் தொலைநோக்கி, முல்லார்டு கதிர்வீச்சு வான்காணகம்
# மார்ட்டின் இரைல்

## தகைமைகளும் விருதுகளும்

### விரிவுரைகள்

இவர் 1965 இல் *புடவித் தேட்டம் * எனும் தலைப்பில் அரசு நிறுவனக் கிறித்துமசு விரிவுரை ஆற்றினார்.
# மார்ட்டின் இரைல்

## சொந்த வாழ்க்கை

<!—இவர் ஒரு பயில்நிலை வானொலி இயக்குபவர் ஆவார். -->
Ryle was an amateur radio operator, pp 499 – 500 of Graham-Smith 1986,
இவர் 1947 இல் உரோவேனா பால்மரை மணந்தார். இவர் கேம்பிரிட்ஜில் 1984 அக்தோபர் 14 இல் இறந்தார். இஅரது அஞ்சல் தலை, 2009 அக்தோபர் 8 இல் இசைபோகிய பிரித்தானியர் வரிசையில், வெளியிடப்பட்டது.
# நார்மன் இராபர்ட் போகுசன்

**நார்மன் இராபர்ட் போகுசன்** *(Norman Robert Pogson), இ பே து (CIE)* (23 மார்ச்சு 1829 – 23ஜூன் 1891) ஓர் ஆங்கிலேய வானியலாளர் ஆவார். இவர் இந்தியாவில் சென்னை வான்காணகத்தில் பணிபுரிந்தார். இவர் பல சிறுகோள்களைக் கண்டுபிடித்துள்ளார்;வால்வெள்ளிகளின் நோக்கீடுகளை மேற்கொண்டுள்ளார். இவர் உடுக்கண பருமைகளுக்கான கணிதவியல் அளவுகோலை உருவாக்கியுள்ளார். இது போகுசன் விகிதம் அல்லது தோற்றநிலைப் பருமைகளின் விகிதம் என வழங்கப்படுகிறது. இது இரு தொடர்நிலைப் பருமைகளின் விகிதமாகும். இது நூறு எனும் எண்ணின் ஐந்தாம் வருக்க மூலமாக (~2.512) அமைகிறது.
# நார்மன் இராபர்ட் போகுசன்

## தகைமைகள்

இவருக்கு 1879 ஜனவரியில் இந்தியப் பேரரசுத் துணைவர் ஆணை வழங்கப்பட்டது.  
*இவரது நினைவாகப் பெயரிடப்பட்ட வான்பொருட்கள்:*
- குறுங்கோள் 1830 போகுசன்
- நிலாவின் போகுசன் குழிப்பள்ளம்
- குறுங்கோள் 42 இசிசு இவரது மகள் எலிசபத் இசிசு போகுசன்
நினைவாகப் பெயரிடப்பட்டுள்ளது.
# நெவில் மசுகெலினே

மாண்புறு முனைவர் **நெவில் மசுகெலினே** *(Nevil Maskelyne)* அ க உ (FRS) (6 அக்தோபர் 1732 – 9 பிப்ரவரி 1811) ஐந்தாம் பிரித்தானிய அரசு வானியலாளர் ஆவார். இவர் அரசு வானியலளராக 1765 முதல் 1811 வரை இருந்தார்.
# நெவில் மசுகெலினே

## தகைமைகள்

- 1775 – அரசு கழகத்தின் கோப்ளே பதக்கம்
- 1776 – உருசிய அறிவியல் கல்விக்கழக உறுப்பினர்.
- 1778 – அமெரிக்கக் கலை, அறிவியல் கல்விக்கழக அயல்நாட்டு உறுப்பினர்.
- நிலாவின் மசுகெலினே குழிப்பள்ளம்.
- ஜேம்சு குக்கின் இரண்டாம் பயணம் முடியும்போது, வனுவது சார்ந்த தெற்கு மலெக்கூலில் அமைந்த மசுகெலினே தீவுகள் வில்லியம் வேல்சு அவர்களால் இவரது நினைவாகப் பெயர் இடப்பட்டன.
# முழுவெண் அணி

கணிதத்தில் **முழுவெண் அணி** (*integer matrix*) என்பது அனைத்து உறுப்புகளையும் முழு எண்களாகக் கொண்ட அணியாகும். முழுவெண் அணிகள் சேர்வியலில் அதிகம் பயன்படுகின்றன. இரும அணிகள், சூனிய அணிகள், ஒன்றுகளின் அணிகள், முற்றொருமை அணிகள் ஆகியவை முழுவெண் அணிகளாகும்.
# முழுவெண் அணி

## எடுத்துக்காட்டுகள்

பின்வரும் இரு அணிகளும் முழுவெண் அணிகளாகும்:
:<math>\(\begin{array}{cccr} 5 & 2 & 6 & 0\\ 4 & 7 & 3 & 8\\ 5 & 9 & 0 & 4\\ 3 & 1 & 0 & -3\\ 9 & 0 & 2 & 1\end{array}\)</math>&nbsp; &nbsp; &nbsp; &nbsp; <math>\(\begin{array}{ccc} 1 & 5 & 0\\ 0 & 9 & 2\\ 1 & 7 & 3\end{array}\)</math>
# முழுவெண் அணி

## பண்புகள்

- முழுவெண்களற்ற அணிகளைக் காட்டிலும் முழுவெண் அணிகளின் நேர்மாற்றத்தமை நிலைப்பாடானது.
- முழுவெண் அணியின் அணிக்கோவை மதிப்பு ஒரு முழுவெண்ணாகும். இதனால் நேர்மாற்றத்தக்க முழுவெண் அணிகளின் அணிக்கோவை மதிப்புகளுள் மிகச்சிறியது 1 ஆகும்.
- ஒரு முழுவெண் அணி <math>M</math> இன் அணிக்கோவையின் மதிப்பு <math>1</math> அல்லது <math>-1</math> ஆக இருந்தால், இருந்தால் மட்டுமே, <math>M</math> இன் நேர்மாறும் முழுவெண் அணியாக இருக்கும்.
- அணிக்கோவை மதிப்பு <math>1</math> ஆக உள்ள முழுவெண் அணிகள் ஒரு குலமாகும். இக்குலத்தின் குறியீடு: <math>\mathrm{SL}_n(\mathbf{Z})</math>. <math>n=2</math> எனில், இக்குலம் மட்டு குலத்துடன் நெருங்கிய தொடர்புடையதாக இருக்கும்.
- முழுவெண் அணிகள் மற்றும் செங்குத்துக் குல அணிகளின் வெட்டுக்கணம் பொதுமைப்படுத்தப்பட்ட வரிசைமாற்ற அணிகளின் குலமாகும்.
- முழுவெண் அணியின் சிறப்பியல்பு பல்லுறுப்புக்கோவையின் (characteristic polynomial) கெழுக்கள் முழுவெண்களாக இருக்கும்.
# முழுவெண் அணி

## வெளியிணைப்புகள்

- Integer Matrix at MathWorld
# பெட்டமுகலாளம்

**பெட்டமுகலாளம்** ( *Bettamugulalam* ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும்.
இந்த ஊர் பெட்டமுகலாளம் ஊராட்சிக்கு உட்பட்டது. இங்குள்ள மலையும் பெட்டமுகலாளம் என்று அழைக்கபடுகிறது.
# பெட்டமுகலாளம்

## பெயராய்வு

*பெட்ட* என்ற கன்னடச் சொல்லுக்கு மலை என்பது பொருளாகும். *முகுலாளம்* என்றால் மிகவும் ஆழமான பகுதி என்பதாகும். இது ஒரு மலைக் கிராமம் ஆகும். மலைமேல் இருந்து ஆழமான பகுதியைக் காண முடிவதால் இப்பெயரைப் பெற்றிருக்கலாம் என்கிறார் கோ. சீனிவாசன்.
# பெட்டமுகலாளம்

## அமைவிடம்

இந்த ஊர் தேன்கனிக்கோட்டையிலிருந்து சுமார் 40 கிலோமீட்டர் தொலைவிலும், மாவட்டத் தலைநகரான கிருஷ்ணகிரியில் இருந்து 47 கி.மீ. தொலைவிலும், மாரண்டஅள்ளியில் இருந்து 15 கி.மீ தொலைவிலும், மாநிலத் தலைநகரான சென்னையில் இருந்து 309 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். அருகில் உள்ள தொடர்வண்டி நிலையம் 16 கி.மீ தொலைவில் உள்ள மாரண்டஅள்ளி தெடருந்து நிலையம் ஆகும்.
# பெட்டமுகலாளம்

## பெருங்கற்காலச் சின்னங்கள்

பெட்டமுகலாளத்தில் இருந்து சுமார் ஆறு கிலோமீட்டர் தொலைவில் *பாண்டுரார் பாறை* என்றும் *பாண்டுரார் குண்டு* என்றும் *பாண்டவர் கோயில்* என்று அழைக்கப்படும் இடத்தில் அடர்ந்த வனப்பகுதியில் பெருங்கற்கால ஈமச் சின்னங்களில் ஒரு வகையான கல்வட்டங்கள், கல்திட்டைகள் போன்றவை உள்ளன.
# பேவநத்தம்

**பேவநத்தம்** ( Bevunatham ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த சிற்றூர் ஆகும்.
# பேவநத்தம்

## பெயராய்வு

*பேவு* என்ற கன்னடச் சொல்லுக்கு வேம்பு என்பது பொருளாகும். இங்கு வேப்ப மரங்கள் மிகுதியாக இருக்கிறது. இதனால் பேவு+நத்தம் = பேவநத்தம் என்றானது கோ. சீனிவாசன்.
# பேவநத்தம்

## அமைவிடம்

இந்த ஊர் மாவட்டத் தலைநகரான கிருட்டிணகிரியில் இருந்து 45 கி.மீ. தொலைவிலும், தேன்கனிக்கோட்டையில் இருந்து 12 கி.மீ தொலைவிலும், மாநிலத் தலைநகரான சென்னையில் இருந்து 308 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.
# பிள்ளாலம்

**பிள்ளாலம்** ( Bilalam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 82 கி.மீ. தொலைவிலும், தேன்கனிக்கோட்டையில் இருந்து 15 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.
# பிள்ளாலம்

## மக்கள் வகைப்பாடு

இவ்வூர் 410.47 எக்டேர் பரப்பளவில் உள்ளது, ஊரில் 154 வீடுகள் உள்ளன 2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை 774 இதில் 414 பேர் ஆண்கள், 360 பேர் பெண்கள் ஆவர். இவ்வூரின் கல்வியறிவு விகிதம் 38.27 % ஆகும் இது தமிழ்நாட்டின் சராசரி கல்வி விகிதமான 80.09 % ஐ விடக்குறைவு இவ்வூரில் ஆண்களின் கல்வியறிவு 48.60 % பெண்களின் கல்வியறிவு 26.37 % என்று உள்ளது,.
# சமையல் சோடா

**சமையல் சோடா** (*Baking soda*)என்பது ஓா் உலா் புளிப்பேற்றி. இது காா்பனேட் அல்லது பைகார்பனேட் மற்றும் வலிமை குறைந்த அமிலம் இவற்றின் கலவை. இது அடுபொருட்களின் கன அளவு மற்றும் மிருதுத்தன்மையை அதிகாிக்கவும் சோ்க்கப்படுகிறது. சமையலுக்காக தயாாிக்கப்பட்ட மாவு அல்லது இட்லி மாவு அல்லது பிசைந்த மாவு இவற்றோடு சமையல் சோடாவைச் சேர்க்கும் போது அமில-கார வினையை நிகழச்செய்து காா்பன்-டை-ஆக்சைடை வெளியேற்றச் செய்கிறது. இவ்வாறு காா்பன்-டை-ஆக்சைடு வாயு வெளியேறும் போது ஏற்படும் காற்றுக்குமிழ்களால் ஈர மாவு அல்லது பிசைந்த மாவு புளிப்பேற்றம் அடைந்து, மென்மையும் அடைகிறது. இது ஈஸ்டுகளைப் பயன்படுத்தி நொதித்தல் வினை நடைபெற வேண்டிய செயலுக்குப் பதிலாக பயன்படுகிறது. ஏனென்றால், நொதித்தல் செயல்முறை சில நேரங்களில் விரும்பத்தகாத ஒரு வித நெடியை உருவாக்குகிறது. இதைத் தவிா்ப்பதற்காகவே அடுமனைத் தொழிலில் சமையல் சோடா அதிக அளவு பயன்படுத்தப்படுகிறது.
# சமையல் சோடா

## தயாாிப்பு மற்றும் வினைவழிமுறை

பெரும்பான்மையான வணிகரீதியில் தயாாிக்கப்படும் சமையல் சோடாக்கள், சோடியம்-பை-காா்பனேட், (சமையல் சோடா) மற்றும் ஏதேனும் ஒன்று அல்லது ஒன்றுக்கு மேற்பட்ட அமில உப்புக்களால் உருவாக்கப்படுகின்றன. சமையல் சோடாவின் எடையினடிப்படையிலான சதவீத இயைபு: சோடியம்-பை-காா்பேனட் - 30%, மோனோ கால்சியம் பாஸ்பேட் 5-12%, சோடியம் அலுமினியம் சல்பேட் 21-26% ஆகும். மேலே குறிப்பிடப்பட்டுள்ள உட்பொருட்களுள் இரண்டாவது மற்றும் மூன்றாவது குறிப்பிட்டுள்ளவை அமிலத்தன்மை உடையவை ஆகும். இவை சோடியம்-பை-காா்பனேட் மற்றும் நீா் இவற்றுடன் சோ்ந்து காா்பன்-டை-ஆக்சைடை வெளியேற்றுகின்றன. இவ்வாறான இரண்டு அமில காரணிகள் செயல்படும் முறை இரட்டைச்செயல்முறை எனப்படுகிறது. இத்தகைய கலவையில் பயன்படுத்தப்படும் மற்றுமொரு அமில காரணி டாா்டாரிக் அமிலத்தின் வழிப்பொருள் ஆகும். சமையல் சோடாவானது மாவின் ஒத்த தன்மை மற்றும் நிலைப்புத் தன்மையை அதிகாிக்கக்கூடிய பகுதிப்பொருட்களையும் கொண்டுள்ளது.  
வீட்டு பயன்பாட்டுக்கான சமையல் சோடாவின் தயாாிப்பு வணிகரீதியிலான சமையல் சோடாவின் தயாரிப்பு முறையிலிருந்து வேறுபட்டது. வீட்டு உபயோகத்துக்கான சமையல் சோடாவில் பயன்படுத்தப்படும் சோடியம் அலுமினியம் சல்பேட்டுக்குப் பதிலாக, வணிகரீதியிலான சமையல் சோடாவில் சோடியம் பைரோ பாஸ்பேட் பயன்படுத்தப்படுகிறது. சமையல் சோடா தயாரிப்புக்கான வேதிவினை பின்வருமாறு தரப்படுகிறது.  
NaHCO<sub>3</sub> + H<sup>+</sup> → Na<sup>+</sup> + CO<sub>2</sub> + H<sub>2</sub>O
# கட்ட அணி

கணிதத்தில், **கட்ட அணி** அல்லது **பிரிக்கப்பட்ட அணி** (*block matrix* அல்லது *partitioned matrix*) என்பது **கட்டங்கள்** என அழைக்கப்படும் **உள்ளணி**களாகக் பிரிக்கப்பட்ட ஒரு அணியாகும். அணியினுள் வரையப்படும் குறுக்கு, நெடு கோடுகளால் கட்டங்களாகப் பிரிக்கப்பட்டு ஒவ்வொரு கட்டத்துக்குள்ளும் ஒரு உள்ளணி கொண்டதொரு அணியாகக் கட்ட அணியின் தோற்றத்தைக் கொள்ளலாம். எந்தவொரு அணியையும் அதன் நிரைகளயும் நிரல்களையும் கட்டங்களாகப் பிரிக்கும் விதங்களால் அவ்வணியை வெவ்வேறு கட்ட அணிகளாகக் கொள்ளமுடியும்.
# கட்ட அணி

## எடுத்துக்காட்டு

:<math>\mathbf{P} = \begin{bmatrix}
1 & 1 & 2 & 2\\
1 & 1 & 2 & 2\\
3 & 3 & 4 & 4\\
3 & 3 & 4 & 4\end{bmatrix}</math>
:இந்த அணியை நான்கு 2×2 கட்டங்களெனப்படும் உள்ளணிகளாகப் பிரிக்கலாம்:
:<math>\mathbf{P}_{11} = \begin{bmatrix}
1 & 1 \\
1 & 1 \end{bmatrix}, \mathbf{P}_{12} = \begin{bmatrix}
2 & 2\\
2 & 2\end{bmatrix}, \mathbf{P}_{21} = \begin{bmatrix}
3 & 3 \\
3 & 3 \end{bmatrix}, \mathbf{P}_{22} = \begin{bmatrix}
4 & 4\\
4 & 4\end{bmatrix}.</math>
:எடுத்துக்கொண்ட அணியைக் கட்ட அணியாக எழுத:
:<math>\mathbf{P} = \begin{bmatrix}
\mathbf{P}_{11} & \mathbf{P}_{12}\\
\mathbf{P}_{21} & \mathbf{P}_{22}\end{bmatrix}.</math>
# கட்ட அணி

## கட்ட அணிகளின் பெருக்கல்

இரு கட்ட அணிகளைப் பெருக்குதல் முடியும். இரு அணிகளின் குறிப்பற்ற கட்டப் பிரிப்புகளுக்கும் பெருக்கல் சாத்தியமாகாது. கட்டங்களாக அமையும் உள்ளணிகள் அணிப்பெருக்கல் வரையறைக்கு ஏற்றதாக அமையும் பிரிப்புகளுக்கு மட்டுமே இரு கட்ட அணிகளைப் பெருக்குதல் இயலும்.  
எடுத்துக்கொள்ளப்படும் இரு அணிகள்:
- <math>q</math> நிரைப் பிரிப்புகளும் <math>s</math> நிரல் பிரிப்புகளும் கொண்ட <math>(m \times p)</math> வரிசையணி <math>\mathbf{A}</math>
:<math>
\mathbf{A} = \begin{bmatrix}
\mathbf{A}_{11} & \mathbf{A}_{12} & \cdots &\mathbf{A}_{1s}\\
\mathbf{A}_{21} & \mathbf{A}_{22} & \cdots &\mathbf{A}_{2s}\\
\vdots & \vdots & \ddots &\vdots \\
\mathbf{A}_{q1} & \mathbf{A}_{q2} & \cdots &\mathbf{A}_{qs}\end{bmatrix}</math>  
- <math>s</math> நிரைப் பிரிப்புகளும் <math>r</math> நிரல் பிரிப்புகளும் கொண்ட <math>(p\times n)</math> வரிசையணி <math>\mathbf{B}</math>
:<math>
\mathbf{B} = \begin{bmatrix}
\mathbf{B}_{11} & \mathbf{B}_{12} & \cdots &\mathbf{B}_{1r}\\
\mathbf{B}_{21} & \mathbf{B}_{22} & \cdots &\mathbf{B}_{2r}\\
\vdots & \vdots & \ddots &\vdots \\
\mathbf{B}_{s1} & \mathbf{B}_{s2} & \cdots &\mathbf{B}_{sr}\end{bmatrix},</math>  
:<math>A</math> பிரிப்பு உள்ளணிகளோடு <math>B</math> இன் பிரிப்பு உள்ளணிகள் அணிப்பெருக்கலுக்கு இணக்கமானவையாக இருந்தால் இவ்விரு அணிகளின் பெருக்கற்பலன்
::<math>\mathbf{C}=\mathbf{A}\mathbf{B}</math>
:அணியை <math>q</math> நிரைப் பிரிப்புகளும் <math>r</math> நிரல் பிரிப்புகளும் கொண்ட <math>(m\times n)</math> வரிசையணியாகப் பெறலாம்.  
:<math>\mathbf{C}</math> அணியின் கட்டங்களாக அமையும் அணிகள் கீழுள்ள இரு வகைப் பெருக்கல் மூலமாகக் கணக்கிடப்படும்:
:<math>
\mathbf{C}_{\alpha \beta} = \sum^s_{\gamma=1}\mathbf{A}_{\alpha \gamma}\mathbf{B}_{\gamma \beta}.
</math>
::அல்லது
:<math>
\mathbf{C}_{\alpha \beta} = \mathbf{A}_{\alpha \gamma}\mathbf{B}_{\gamma \beta}.
</math>
# கட்ட அணி

## நேர்மாற்றல்

நான்கு கட்டங்களாகப் பிரிக்கப்பட்ட அணியின் நேர்மாற்ற அணியையும் கட்ட அணியாகக் காணலாம்:
| :<math>
\begin{bmatrix} \mathbf{A} & \mathbf{B} \\ \mathbf{C} & \mathbf{D} \end{bmatrix}^{-1} = \begin{bmatrix} \mathbf{A}^{-1}+\mathbf{A}^{-1}\mathbf{B}(\mathbf{D}-\mathbf{CA}^{-1}\mathbf{B})^{-1}\mathbf{CA}^{-1} & -\mathbf{A}^{-1}\mathbf{B}(\mathbf{D}-\mathbf{CA}^{-1}\mathbf{B})^{-1} \\ -(\mathbf{D}-\mathbf{CA}^{-1}\mathbf{B})^{-1}\mathbf{CA}^{-1} & (\mathbf{D}-\mathbf{CA}^{-1}\mathbf{B})^{-1} \end{bmatrix},
</math> | <math>\,</math> | } |
| --- | --- | --- |
இதில் **A**, **B**, **C** , **D** பிரிப்புகளின் அளவுகள் குறிப்பற்றவை; **A** , **D** நேர்மாற்றத்தக்கதாக இருப்பதற்காக, அவை கட்டாயமாக சதுர அணிகளாக இருக்க வேண்டும். மேலும் **A** , **D**&minus;**CA**<sup>&minus;1</sup>**B** அணிகள் வழுவிலா அணிகளாகவும் இருக்க வேண்டும்.)  
இதற்குச் சமானமானதாக, நேர்மாறைக் கீழுள்ளவாறும் கணக்கிடலாம்:
| :<math>
\begin{bmatrix} \mathbf{A} & \mathbf{B} \\ \mathbf{C} & \mathbf{D} \end{bmatrix}^{-1} = \begin{bmatrix} (\mathbf{A}-\mathbf{BD}^{-1}\mathbf{C})^{-1} & -(\mathbf{A}-\mathbf{BD}^{-1}\mathbf{C})^{-1}\mathbf{BD}^{-1} \\ -\mathbf{D}^{-1}\mathbf{C}(\mathbf{A}-\mathbf{BD}^{-1}\mathbf{C})^{-1} & \quad \mathbf{D}^{-1}+\mathbf{D}^{-1}\mathbf{C}(\mathbf{A}-\mathbf{BD}^{-1}\mathbf{C})^{-1}\mathbf{BD}^{-1}\end{bmatrix}.
</math> | <math>\,</math> | } |
| --- | --- | --- |
# கட்ட அணி

## கட்ட மூலைவிட்ட அணிகள்

கட்ட மூலைவிட்ட அணி என்பது முதன்மை மூலைவிட்ட உறுப்புகளை சதுரக் கட்ட அணிகளாவும் ஏனைய உறுப்புகளை பூச்சியக் கட்ட அணிகளாவும் கொண்டதொரு கட்ட அணியாகும்.  
:கட்ட மூலைவிட்ட அணி **A** இன் அமைப்பு:
:<math>
\mathbf{A} = \begin{bmatrix}
\mathbf{A}_{1} & 0 & \cdots & 0 \\ 0 & \mathbf{A}_{2} & \cdots & 0 \\
\vdots & \vdots & \ddots & \vdots \\
0 & 0 & \cdots & \mathbf{A}_{n}
\end{bmatrix}
</math>  
இதில் **A**<sub>*k*</sub> சதுர அணி; அதாவது **A**<sub>1</sub>, …, **A**<sub>*n*</sub> ஆகியவற்றின் நேரிடிக் கூட்டல் (Direct sum) **A**<sub>1</sub>&nbsp;<math>\oplus</math>&nbsp;**A**<sub>2</sub>&nbsp;<math>\oplus\,\ldots\,\oplus </math>&nbsp;**A**<sub>n</sub> ஆகும். எந்தவொரு சதுர அணியையும் ஒரேயொரு கட்டங்கொண்ட கட்ட அணியாகக் கருதலாம்.  
அணிக்கோவைக்கும் சுவட்டிற்கும் கீழ்வரும் பண்புகள் உண்மையாகும்:
:<math> \operatorname{det} \mathbf{A} = \operatorname{det} \mathbf{A}_1 \times \ldots \times \operatorname{det} \mathbf{A}_n</math>,
:<math> \operatorname{tr} \mathbf{A} = \operatorname{tr} \mathbf{A}_1 +\cdots +\operatorname{tr} \mathbf{A}_n.</math>  
ஒரு கட்ட மூலைவிட்ட அணியின் நேர்மாறு அணி என்பது மூல அணியின் ஒவ்வொரு கட்ட அணிகளின் நேர்மாறு அணிகளைக் கட்டங்களாகக் கொண்ட கட்ட அணியாக அமையும்:
:<math>\begin{pmatrix}
\mathbf{A}_{1} & 0 & \cdots & 0 \\
0 & \mathbf{A}_{2} & \cdots & 0 \\
\vdots & \vdots & \ddots & \vdots \\
0 & 0 & \cdots & \mathbf{A}_{n}
\end{pmatrix}^{-1} = \begin{pmatrix} \mathbf{A}_{1}^{-1} & 0 & \cdots & 0 \\
0 & \mathbf{A}_{2}^{-1} & \cdots & 0 \\
\vdots & \vdots & \ddots & \vdots \\
0 & 0 & \cdots & \mathbf{A}_{n}^{-1}
\end{pmatrix}.
</math>
# கட்ட அணி

## கட்ட மும்மூலைவிட்ட அணிகள்

**கட்ட மும்மூலைவிட்ட அணி** என்பது கட்ட அணிகளின் ஒரு சிறப்புவகையாகும்.
இவ்வணியில் கீழ்மூலைவிட்டம், முதன்மை மூலைவிட்டம், மேல்மூலைவிட்டம் ஆகிய மூன்றிலுமுள்ள உறுப்புகள் சதுர அணிகளாகவும் (கட்டங்கள்), ஏனைய உறுப்புகள் பூச்சிய அணிகளாகவும் இருக்கும். இது ஒரு மும்மூலைவிட்ட அணியைப் போன்றதேயாகும்; மும்மூலைவிட்ட அணியில் உள்ள எண்களுக்குப் பதிலாக இவ்வணியானது உள்ளணிகளைக் கொண்டிருக்கும்.  
கட்ட மும்மூலைவிட்ட அணி **A** இன் அமைப்பு:
:<math>
\mathbf{A} = \begin{bmatrix}
\mathbf{B}_{1} & \mathbf{C}_{1} & & & \cdots & & 0 \\
\mathbf{A}_{2} & \mathbf{B}_{2} & \mathbf{C}_{2} & & & & \\
& \ddots & \ddots & \ddots & & & \vdots \\
& & \mathbf{A}_{k} & \mathbf{B}_{k} & \mathbf{C}_{k} & & \\
\vdots & & & \ddots & \ddots & \ddots & \\
& & & & \mathbf{A}_{n-1} & \mathbf{B}_{n-1} & \mathbf{C}_{n-1} \\
0 & & \cdots & & & \mathbf{A}_{n} & \mathbf{B}_{n}
\end{bmatrix}
</math>  
இதில் **A**<sub>*k*</sub>, **B**<sub>*k*</sub>, **C**<sub>*k*</sub> ஆகியவை முறையே கீழ், முதன்மை மற்றும் மேல்மூலைவிட்டங்களில் அமையும் சதுர உள்ளணிகளாகும்.
# கட்ட அணி

## கட்ட டோப்ளிட்சு அணிகள்

**கட்ட டோப்ளிட்சு அணி** (block Toeplitz matrix) என்பது கட்ட அணிகளின் மற்றொரு சிறப்புவகையாகும். டோப்ளிட்சு அணிகளில் அதன் உறுப்புகள் மூலைவிட்டங்களின் கீழ் மீள்வது போல, கட்ட டோப்ளிட்சு அணிகளில் அதன் மூலைவிட்டங்களின் கீழ் கட்டங்கள் மீளமைகின்றன. கட்ட டோப்ளிட்சு அணியின் ஒவ்வொரு பிரிப்பு உள்ளணியும் (Aij) டோப்ளிட்சு அணியாக இருக்க வேண்டும்.  
கட்ட டோப்ளிட்சு அணியின் அமைப்பு:
:<math>
\mathbf{A} = \begin{bmatrix}
\mathbf{A}_{(1,1)} & \mathbf{A}_{(1,2)} & & & \cdots & \mathbf{A}_{(1,n-1)} & \mathbf{A}_{(1,n)} \\
\mathbf{A}_{(2,1)} & \mathbf{A}_{(1,1)} & \mathbf{A}_{(1,2)} & & & & \mathbf{A}_{(1,n-1)} \\
& \ddots & \ddots & \ddots & & & \vdots \\
& & \mathbf{A}_{(2,1)} & \mathbf{A}_{(1,1)} & \mathbf{A}_{(1,2)} & & \\
\vdots & & & \ddots & \ddots & \ddots & \\
\mathbf{A}_{(n-1,1)} & & & & \mathbf{A}_{(2,1)} & \mathbf{A}_{(1,1)} & \mathbf{A}_{(1,2)} \\
\mathbf{A}_{(n,1)} & \mathbf{A}_{(n-1,1)} & \cdots & & & \mathbf{A}_{(2,1)} & \mathbf{A}_{(1,1)}
\end{bmatrix}.
</math>
# கட்ட அணி

## நேரடிக் கூட்டல்

**A** (*m*&nbsp;×&nbsp;*n*), **B** (*p*&nbsp;×&nbsp;*q*) ஆகிய இரு அணிகளின் *நேரடிக்கூட்டல்* (direct sum), **A**&nbsp;<math>\oplus</math>&nbsp;**B** பின்வருமாறு வரையறுக்கப்படுகிறது:
:<math>
\mathbf{A} \oplus \mathbf{B} =
\begin{bmatrix}
a_{11} & \cdots & a_{1n} & 0 & \cdots & 0 \\
\vdots & \cdots & \vdots & \vdots & \cdots & \vdots \\
a_{m 1} & \cdots & a_{mn} & 0 & \cdots & 0 \\
0 & \cdots & 0 & b_{11} & \cdots & b_{1q} \\
\vdots & \cdots & \vdots & \vdots & \cdots & \vdots \\
0 & \cdots & 0 & b_{p1} & \cdots & b_{pq}
\end{bmatrix}.
</math>  
எடுத்துக்காட்டாக,  
:<math>
\begin{bmatrix}
1 & 3 & 2 \\
2 & 3 & 1
\end{bmatrix}
\oplus
\begin{bmatrix}
1 & 6 \\
0 & 1
\end{bmatrix}
=
\begin{bmatrix}
1 & 3 & 2 & 0 & 0 \\
2 & 3 & 1 & 0 & 0 \\
0 & 0 & 0 & 1 & 6 \\
0 & 0 & 0 & 0 & 1
\end{bmatrix}.
</math>
# அதே கண்கள் (2017 திரைப்படம்)

**அதே கண்கள்** (*Adhe Kangal (2017 film)*) 2017 ஆண்டில் வெளியான ஓர் இந்தியத் தமிழ்த் திரைப்படமாகும். காதல் திகில் திரைப்படமான இதனை ரோகினி வெங்கடேசன் எழுதி இயக்கியிருந்தார். சி. வி. குமார் தயாரித்த இத்திரைப்படத்தில் கலையரசன், ஜனனி ஐயர், சிவதா ஆகியோர் முக்கிய வேடங்களிலும், பாலா சரவணன் துணை வேடத்திலும் நடித்துள்ளனர். ஜிப்ரான் இசையமைத்த இத்திரைப்படம் 2017 சனவரி 26 அன்று இந்திய குடியரசு நாளன்று வெளியானது.
# அதே கண்கள் (2017 திரைப்படம்)

## நடிகர்கள்

- கலையரசன் - வருண் முரளி
- சனனி ஐயர் - சாதனா
- சிவதா - வசுந்தரா/தீபா
- பாலா சரவணன் - பஞ்சு
- அரவிந்தராஜ் - இரவி
- லிங்கா - தாமஸ்
- அபிசேக் சோசப் சார்ஜ் -
- சஞ்சய் செயராமன் - விக்ரம்
- அப்துல் - அல்போன்சு
# அதே கண்கள் (2017 திரைப்படம்)

## பாடல்கள்

ஜிப்ரான் இசையமைத்த இத்திரைப்படத்தின் பாடல்கள் 2017 சனவரி 17 அன்று திங் மியூசிக் இந்தியா நிறுவனம் வெளியிட்டது.
# Module:Internet Archive